
Jossy Adriaan Brokke a nace na Aruba, dia 15 di juli 1947. Jossy su nombeman di cariño 
ta Papichi, Pichois, Papi y Jos. Tin algun mas, pero Jossy no ta bay hinca nan den su 
biografia, pasobra esaki lo cay fo’i otro. Nomber di Jossy su tata ta Jose Juliano Brokke, 
su mama ta Maria Magdalena Brokke-de Cuba. Jossy a nace den bario di Oranjestad. Su 
wela tabata biba den Nieuwstraat. Esey ta e caya cu ta core paralelo cu Wilhelminastraat 
na unda antes tabata tienda Habibe. Jossy tin seis mman mas. Total nan ta dos homber y 
cinco mucha muhe. Jossy ta number cinco di e famia. Nomber di casa di Jossy ta Sandra 
Lourdes Ponson. Nan tin cincuenta aña casa. Sandra ta di e famianan Ponson cu ta di 
pariba di bmg. Su fecha di nacemento ta 30 di juni 1946.Nan a casa na aña 1969. Esaki ta e 
mesun fecha cu Merca a baha riba luna pa biaha. Den Jossy su famia tin mas musico, su tata por ehempel 
tabata un cantante di tango y su mama no por a keda keto nunca ora e ta den cas pariba pabou, ta canta su 
cancionnan. Jossy tin un mman muhe cu nomber artistico Dhaddy Brokke, kende ta hopi conoci. Su nomber 
di nacemento ta Nidia Veronica Brokke. 



Seáun jossy, e bida arflstico a dun’e tur loke e ta gusta y stima. 


E bida artistico pa Jossy simplemente a dun’e loke e ta gusta y loke e ta stima. E ta 
gusta masha hopi di ta artista. E ta sinti’e artista, aunke e ta bieu, manera nan ta bisa. 
Pero e no ta piki pieu. E ta keda manera un cangreu contra nan. Pa colmo su signo ta 
cancer! Jossy ta keda semper riba su pia te na unda cu e por. Pa Jossy, su bida a keda y 
lo keda semper artistico. E tin asina gana di compone pa e muchanan tambe bay 
padilanti. 

E bida artislico 


Jossy ta gusta 
masha hopi di 
ta artista 


Jossy a cuminsa canta for di un edad 
hopi hoben. Cu nuebe aña caba Jossy a 
canta den un pais cu no ta Aruba. Pa 
motibo cu su tata tabata cahero principal 
di gobiemo, e tempo aya, cada seis aña 
tur ambtenaar den gobiemo ta haya un 
vacacion di seis luna pa e por biaha cu 
su famia bay afo. Nan a bay Costa Rica. 
E prome biaha Jossy tabatin nuebe aña. 
Banda di unda nan a keda, tabatin un 
misa, manera un catedral grandi na unda 
tur diadomingo su tata kier bay cu nan. 
Ora cu misa caba, manera na casi tur 
pais latino, tin un parke net ey dilanti cu 
semper tabata yen di musico. Jossy a 
bay canta cu e mariachi. Tabata 
fantastico. Su mmannan a bisa Jossy cu 
e tin cu sigui canta. Aki na Amba 
tabatin un programa di radio “Buscando 
talento artistico”, cu a trece hopi artista 
local riba pia cu e hendenan no tabata sa 
mes di nan. Bo ta haya oportunidad di 
bay den e programa ey, tur diadomingo 
for di 10 or di mainta te banda di 2 of 3 


or di atardi. E radiostacion tabata situa na 
e Lucky Strike Building cu ta warda di 
polis awor aki den Wilhelminastraat. 
Eyriba, na di dos piso, e tabata tuma luga. 
Anto bo ta haya despues di dos, tres biaha 
di programa tur hende ta bin cu guitara pa 
toca y canta. Despues di un luna, bo ta 
ripara cu e cos a cuminsa crece. 
Mientrastanto Amba a haya su prome 
hotel grandi, esta Amba Caribbean Hotel. 
A bin e orkesta di e hotel cu ta Fasola. 
Anto nan tabata toca y compaña algun 
hende. Tabatin un pianista cu Jossy no ta 
lubida nunca mas. Esaki ta e maestro 
Emelindo Eleonor. E tabata un 
Dominicano, un tremendo musico cu a 
siña nan hopi cos. Hopi hende ta bay, anto 
nan tin un mesa largo dilanti. Esnan cu 
canta, toca of haci nan actuacion bon, ta 
haya un recompensa. Esnan cu no hacie 
bon, nan ta bati bel duro y e hendenan ta 
hari bo. Bo tin cu ensaya bon, pa bo bin 
bek otro biaha. Tabatin un cos masha 
great cu Jossy ta corda. Tabatin un 


Vn ilscream 
di Piet la 
kita tur 
verdriet 


I_ I 

persona, un señora 
grandi caba cu yen 
di yiu ta cana pariba 
pabou. E señora aki 
a traha un slogan pa 
un di e sponseman 
di e programa ey cu 
ningun hende por a 
kere. 

Pasobra tabatin premio pa ora bo gana, si tur cos a bay bon y bo no a haya bel. Nan ta duna bo un “certificado 
di regalo”. Anto Adison Croes tabata buscando un manera di promove Piet Soda Fountain, cu tabata su 
promotor di mas grandi. Wel, e señora aki a bin cu un slogan: “ Un ijscream di Piet, ta kita tur verdriet!” 

E cos ey a pega te dia di awe. Tur hende kier bin pa nan gana un baki ijscream. Baki ijscream asina grandi. 
Waw! Tur hende ta come na cas. Naturalmente bo ta percura pa bo canta bon. 


Dedicacion y estilo musical 


E cuatro tabata un instrumento cu 
Jossy tabata stima masha hopi. 

Milo Muyale tabata toc’e prome cu 
Jossy. E1 a siña Jossy pa asina nan 
por toca hunto, pasobra e ta toca su 
harpa anto Jossy tabata canta. E cu 
su amigo Milo a haya nan te na 
Las Vegas Nevada den 
convencion. Tabata e 
convencionnan mas grandi cu tin 
na mundo pa promove paisnan. 

Nan a toca den Thunderbird hotel 
na las Vegas, un di e hotelnan di 
mas grandi. Nan tin grabacionnan 
cu nan a haci te awor aki cu tabata 
hopi bon. Jossy a toca 


e cuatro basta tempo largo. E cu 
Milo. Ora el a bay Hulanda pa basta 
tempo, Jossy a bay riba su guitara. 
Bek na Aruba, el a bay toca den 
hotel. Ya Milo a stop di toca, anto e 
ora Jossy a sigui den e hotelnan, 
pero cu su guitara. Cantando su 
musica mexicano tur locual e mes 
ta skirbi. For di e tempo ey, Jossy a 
cuminsa skirbi tambe. E prome 
cancion cu el a yega di skirbi y 
mesora a pega un hit duro cune ta 
na Spaño, un bosanova. Su titulo ta 
“No me dejes.” Jossy a grab’e 
hunto cu “The Strangers” di 
Savaneta. 



Desaroyo musical 



Foro d.r.p.d.: Francis Kelly (cuarta), 
Andres Wemet (maraca), Camilo Muyale 
(Harpa), Jossy Brokke Jr. (Cantante), 
Humphrey Kelly contra (bajo.) 


Jossy a bisa caba cu Milo tabatin 
mester di un hende pa toca cuatro 
y el a bira manera un “must” pa 
Jossy. Nan tabata mescos cu dos 
ruman cu otro.Te hasta Jossy 
tabata biba na su cas pa un 
tempo. Su mama y su tata tabata 
stima Jossy masha hopi. Anto 
asina ey, el a bin desaroya e 
tocamento di cuatro. Milo tabata 
toca bon, e tabata domina e 
cuatro masha bon mes, anto el a 
siña Jossy. E ora ey, nan a forma 
e grupo Los Casiques. Pero 
prome cu esey, Jossy tabata toca 
maraca caba. Pasobra el a bay 
toca cu Francis y Humphrey 
Kelly, mientras e ruman homber 


grandi Efrain Kelly tabata e 
manager di e grupo. Sr. Filie 
Volkerts, kende ta tata di e 
cantante Shirley Volkerts tabata 
yuda hopi tambe. Luis Bruges ta 
toca guitara, pero den e banda e 
tabata toca un tiki baho tambe. 
Jossy ta sigui conta. Nos a yama e 
grupo Los Casinos. Pasobra nos 
tabata haci hopi cos cu casino. 
Anto despues di esey, mi a bay 
Hulanda, anto e ora ey nan a keda 
cu e grupo. Nan a lant’e cu Milo, 
anto nan a yam’e Los Llaneros. 
Nan a busca algun otro musico, 
te ora m’a bin bek for di Hulanda, 
anto e ora ey m’a cuminsa cu 
Milo atrobe cu e grupo ey. 

Grupo cu a haci presentacion cu nan 



Na Aruba ta Los Casinos na Palm 
Beach Club, Los Llaneros, Jossy 
cantando durante Miss Teen 
Intemacional, representando 
Antiyanan Hulandes den Festival di 
OTI den Teatro Luis Alarcon na 
Acapulco Mexico na 1977, Gmpo 
Los Caciques na Tele Curaçao na 
1964. Jossy a compaña Etty 


Topenberg y su Trio Huasteca 
durante festival di cancion 
Antiyano na 1967 den De Veer 
Theater, tambe na Hulanda, 
Alemania y Suiza. Jossy a hiba na 
Suisa, un gmpo cosistiendo di 
Dhaddy Brokke, Tony Sherman y 
Lino Emerencia. Ya ora bo scucha 
nan, bo sa caba kico bo ta haya. 
Tabatin un musico Jose 
Usetia di Venezuela y tambe dos 
Argentino, cu Jossy a conoce na 
caminda di tocamento. Di biaha 
bo sa ken ta bon y kende no, ken 
ta cumpli. Bo sa tur e cosnan ey 
pa bo traha un bon gmpo. Pasobra 
ta Novopark hotel nan a bay na 
Zurich, Suisa. Anto tambe cu 


Titie Vrolijk y un orkesta grandi 
Jossy tabata move tur caminda cu 
ne. Asina ey, tabatin hopi otro 
bandanan cu Jossy a toca cu nan. 

E1 a yega di toca un biaha cu Glenn 
Gaddum tambe. E ultimo aki ta 
masha conoci na Hulanda. E tin un 
bon studio di grabacion tambe. 



E parti mternacional 


Jossy a haci hopi presentacion pafo di Aruba, entre otro na Corsou, Venezuela, Republica 
Dominicano, Cuba, Hulanda, Alemania, Suisa y Mexico. 


Grabacionnan realisa 


Jossy tin diferente grabacion 
realisa. E1 a graba cu Antonio 
Lacle y tambe na Voz di Aruba, 
Jossy a graba en bibo via radio, 
anto e tin esaki riba disco. Jossy su 
prome CD “Mi ta busca bo”, ”No 
ta bal la pena”, “Ainda mi t’ey”, 
“Pais”, “Amba Amor Patrio”, 
“Juan del diablo”, “Amor 
berdadero”, “Mi señora”, 

“Mi dushi Papiamento”, “Tera 
dushi”, “Guitara”, 



“Mi amor”, “Bisa 
danki na bo bida”, “Bida ta pasa”. 
Tambe un dobbel-CD color blauw. 
Den esun prome, bo ta tende Jossy 
ta canta fo’i tempo cu e tabata 
mucha chikito. E grabacion ey a 
tuma luga via radio Voz di Aruba. 
Tabatin un programa cu yama 
“Amba Carclub” tur anochi, anto 
den e programa ey nan a graba 
dies piesa. 



Acontecimento cu jossy ta considera mas importante den e bida artistico 


Cosnan cu semper a impresiona Jossy, ta festival di cancion di nos mes un hendenan. Nos mes un 
cantante- nan. Pasobra e artistanan ta gana tereno, sigur e publico ta wak con bon nan a train, nan ta gana un 
trofeo cu balor den nan carera musical. Si bo no tin e sorto di cosnan ey, bo no tin e apoyo, e bida artistico ta 
bira duro. Nos ta un isla chikito, sinembargo aya afo, por ehempel na Corsou mes, tur e cosnan ey nan tin. 
Nan si ta yuda bo. Esaki ta un estimulo grandi pa e artista sigui padilanti. 

Sugerencia pa iuturo generacion 


Pa duna sugerencia tin biaha ta dificil, pasobra bo tin diferente caracter di hende. Jossy ta sugeri pa tur artista 
train bon y serio. Busca e genero di cancionnan cu ta bay cu bo. Pasobra un cancion mester cuadra cu bo 
personalidad. Tin biaha un hende ta canta un cantica of ta toca un cantica cu no ta bay cu su personalidad. E 
ora e no por interpret’e cu exito. Tur e cosnan ey Jossy a siña durante su biahenan. Jossy lo conseha pa duna 
tur otro cu tin interes, caminda pa cana y si tin cu yuda, yuda nan bay den e bida artistico ey, pasobra e no ta 
facil tampoco. Pero, Jossy ta gust’e y lo sigui den dje te na final. E ta kere tur hende tambe por. Si bo ta 
gust’e, e ta drenta bo sanger sigur. 

